פול זוקופסקי

פול זוּקוֹפְסקי (באנגלית: Paul Zukofsky; ) היה כנר ומנצח יהודי-אמריקאי, שמתמחה במוזיקה קלאסית בת זמננו.

ביוגרפיה
זוקופסקי נולד בברוקלין בשנת 1943. אביו הוא המשורר לואיס זוקופסקי, ואמו סיסיליה ת'או היא מוזיקאית ומלחינה. החל לנגן בגיל ארבע, וכשהיה בן שבע החל ללמוד כינור אצל איוואן גלאמיאן. בשנת 1956 הופיע לראשונה כסולן בקרנגי הול בניו יורק.

זוקופסקי ניגן, הקליט וניצח על יצירות של מלחינים מודרניים, בהם מילטון בביט, ג'ון קייג', אליוט קרטר, ג'ורג' קראמב, מורטון פלדמן, פיליפ גלאס, פטר מנין, וולטר פיסטון, ארתור שנאבל ואחרים. הוא הופיע בדמותו של אלברט איינשטיין באופרה "איינשטיין על החוף" מאת פיליפ גלאס.

לימד במחלקה למוזיקה בבית הספר ג'וליארד.

ספרו של אביו, "Little", משנת 1970, מתאר את הקריירה של בנו.

קישורים חיצוניים 

 מהקלטותיו

ניו יורק: אישים
כנרים אמריקאים
כנרים יהודים
מנצחים אמריקאים
מנצחים יהודים
מוזיקאים יהודים אמריקאים
אמריקאים שנולדו ב-1943
אמריקאים שנפטרו ב-2017